**Fejér Megyei Önkormányzat Közgyűlésének**

**256/2019. (XII.12.) határozata**

**az M8 gyorsforgalmi út M7-Dunaújváros közötti szakasza megvalósításáról, valamint a 13. sz., a 81. sz. és a 63.sz. főutak korszerűsítéséről**

A Fejér Megyei Közgyűlés megtárgyalta a „Javaslat a Fejér Megyei Területrendezési Terv módosítására vonatkozó „elfogadási fázis” 1. szakaszának (az egyeztetés során felmerült kérdésekre adott tervezői válaszok, illetve az ennek alapján pontosított dokumentáció) elfogadásáról” szóló előterjesztést és az alábbi határozatot hozta:

A Közgyűlés megtárgyalta a határozat mellékletét képező M8 gyorsforgalmi út M7-Dunaújváros közötti szakasza megvalósításának, valamint a 13. sz., a 81. sz. és a 63.sz. főutak korszerűsítésének tervezésével kapcsolatos dokumentációkat és az azokban foglaltakkal egyetért, azzal, hogy az M8 gyorsforgalmi út tekintetében elsősorban a B nyomvonal-változatot támogatja.

A Közgyűlés kifejezi szándékát, hogy az M8 gyorsforgalmi út nyomvonalának végleges meghatározását követően beépíti azt a hatályos Fejér megyei területrendezési tervébe.

A Közgyűlés felkéri Elnökét, hogy a döntésről tájékoztassa a Nemzeti Infrastruktúra Fejlesztő Zrt-t.

Felelős: Dr. Molnár Krisztián

 a közgyűlés elnöke

Határidő: folyamatos

Székesfehérvár, 2019. december 12.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül: